Predsednički puk Rusije (Kremaljska regimenta) - Military Shop\nObjavljeno 10. februara 2020. 10. februara 2020. Military Shop RS\nNastanak predsedničkog puka\nPredsednički puk Rusije (Kremaljska regimenta) kao deo carske garde je postojao i komunističkog ustrojenja države. Po dolasku Sovjeta na vlast, Kremalj je bio pod zaštitom Letonskih strela, to jest, vojnog personela koji je bio sastavljen od profesionalnih strelaca sa jurišnim puškama. Ovaj odred je nastao još u Carskoj Rusiji, to jest, 1915. godine i štitio je sedište države sve dok taj zadak nisu preuzeli prvi polaznici Više moskovske vojne škole. 8. aprila 1936. godine je ustanovljen Kremaljski garnizon i ovo je datum koji se uzima kao dan osnivanja Predsedničkog puka SSSR-a, to jest, kasnije Ruske Federacije.\nSlužba i zadaci Kremaljskog regimenta\nJedan od glavnih zadataka Predsedničkog puka je odbrana i zaštita Kremlja u Moskvi, to jest, zvanične rezidencije predsednika Rusije, kao i drugih državnih objekata koji su pod zaštitom FSO jedinica (Federalni servis odbrane). Misija gardista predsedničkog puka, koja je reorganizovana 1976. godine, i danas je obezbeđivanje državnih događaja sa najvišim rizikom kao i čuvanje Večnog plamena pored groba Neznanom junaku. Moto Predsedničkog puka glasi: Lojalnost. Čast. Služba.\nCeremonijalna uniforma Kremaljskog puka\nCeremonijalna uniforma gardista Kremaljskog regimenta ima tradicionalni karakter i naslanja se na dizajn vojne uniforme gardista iz vremena Ruskog carstva, to jest, na model uniforme koji se koristio u Rusiji od 1909. do 1913. godine. Ceremonijalno vojno odelo uključuje: crnu gardijsku šubaru, epolete koje označavaju činove, kao i detalji na uniformi koji ukazuju na istorijski kontinuitet službe Kremaljske garde. Osnova za vojnu uniformu konjice može se pronaći u istorijskoj paradnoj uniformi dragunskog puka.\nNedeljna ceremonija smenjivanja straže – i konjičke i pešadijske, ustanovljena je 2005. godine i reflektuje staru tradiciju iz vremena cara. Ceremonija smene straže datira još iz vremena Princa Ivana III iz XV veka. Jedan od prvih značajnijih ruskih zakonika, Saborno uloženje iz 1649. godine, uključuje i odredbe koje se tiču standarda same ceremonije smene straže.\nTrening, obuka i usavršavanje kadeta\nKada je reč o odabiru kandidata, onda pre svega, treba naglasiti da se radi o vrlo strogoj selekciji i samo nekolicina vojnika pristupa Kremaljskoj gardi. Kada je prvi odabir završen, polaznici treniraju nekoliko meseci a posle toga su izloženi fizičkim testovima različitih opterećenja, kao i testu psihičke spremnosti.\nPosle tri meseca priprema i polaganja testova, vojnici mogu da pohađaju i skraćeni kurikulum na državnom Moskovskom univerzitetu ili na Sibirskom federalnom univerzitetu u Krasnojarsku. Na dugoročnijem planu, članovi predsedničkog puka Rusije mogu da napreduju do čina vodnika prve klase a ako završe i studije mogu da stignu i do ranga oficira. Kadeti Kremaljskog puka služe i u divizijama FSO, kao i u Ministarstvu odbrane i u nekoliko odreda koji spadaju u specijalne taktičke jedinice.\nOružje koje koriste pripadnici Predsedničkog puka\nOružje koje zvanično gardisti koriste se vremenom menjalo. Nekada su bili opremljeni Makarov pištoljem, a sada koriste i Jarigin vatreno oružje. Što se tiče pušaka, nekada su u upotrebi bili samo Dragunovi snajperi a danas su tu još dva modela pušaka za veću i manju razdaljinu. Osavremenili su profesionalnu optiku za Kalašnjikove, kao i pancire i kacige sa radio opremom. Svi navedeni dodaci, kao i samo oružje se proizvodi u Rusiji. Počasne sablje koje dobijaju gardisti u sklopu konjice, takođe, se proizvode u Rusiji – u Zlatoustu koji je tradicionalni centar ruske izrade sablji i ostalih sečiva.\nObjavljeno u Tekstovi i priče i označeno kao Garda Rusije, kremaljski puk, Vojska Ruske Federacije.\nNavigacija za auto GPS Garmin DriveSmart 61 38.990 RSD\nBurris Four X 3-12x56 LR Nišan Za Pušku 82.590 RSD\nNIKON DVOGLED MONARCH 7 8x30 47.990 RSD


Samsung Watch Galaxy 3 (EU)\nJoš jedna uspešna saradnja sa Filipom.\nrezervisano Osmo pocket polar pro ND filteri\nLana Del Rey Picturedisk 2021\nOdlicna saradnja, kao i uvek : )\nApe watch series 6 40mm / 44mm\nSpoljni omot za LP novo\nSve preporuke za saradnju sa Filipom, najveca moguca ocena.\nRed Hot Chili Pepers Woodstock 1994 ( dupli vinyl )\nHuawei FreeBuds 3i & FreeBuds 3 Black, White, Red (EU)\nNov,XIAOMI MI9T,6/64gb,DOSTAVA GRATIS,Vise boja\nKingston HyperX 2GB (2 x 1GB) DDR2 1066MHz CL5\nHuawei P20 64GB Dual Sim Blаck Sim Free NOV Garancija\nСвака похвала за члана!\nLorelli Berton Explorer 9-36 kg Novo u ponudi vise modela\nOdlicna saradnja, komunikacija sve po dogovoru.


Evropski parlament izglasao smanjenje emisije CO2 od 35% za privredna vozila do 2030. - logistikaitransport.com\nEvropski parlament izglasao smanjenje emisije CO2 od 35% za privredna vozila do 2030.\nEvropski parlament je sa 373 glasa za i 285 protiv, izglasao ograničenje emisije CO2 za privredna vozila ukupne mase preko 7,5 tona. Granica je čak i povećana u odnosu na 30% koliko je predlagala Evropska komisija. Proizvođači kamiona takođe moraju osigurati da udeo vozila s nultom ili niskom emisijom do 2025. bude 5%, što se 2030. povećava na 20%.\nProizvođači kamiona takođe moraju osigurati da udeo vozila s nultom ili niskom emisijom do 2025. bude 5%, što se 2030. povećava na 20%. Odmah je reagovala i ACEA, udruženje proizvođača vozila koja okuplja sedam najvećih evropskih proizvođača i nove mere proglasila “preterano agresivnim”. “Postavljeni ciljevi idu iznad predloga Evropske komisije koji je već bio vrlo izazovan”, istakao je Erik Jonnaert, glavni sekretar ACEA.\nPostavljeni cilj od 20% do 2025. godine zahtevaju ugradnju novih tehnologija u vozila koja su već razvijena, a kratki postavljeni rok se ne uklapa u dugoročni razvojni ciklus kamiona. ACEA podržava sistem podsticaja uz pomoć kojih bi se povećao udeo vozila s nultom ili niskom emisijom, ali ne i kazne koje su propisane za proizvođače koji ne uspeju da ispune postavljene ciljeve.”Članovi Evropskog parlamenta svesno ignorišu činjenicu da su mogućnosti elektrifikacije kod kamiona znatno manje nego kod automobila i to zbog izuzetno visokih početnih troškova, limitiranog dosega vozila, nedostatne infrastrukture, pogotovo na autoputevima, te nesklonosti kupaca prema ovoj tehnologiji”, tvrdi Jonnaert. “Zalažemo se za uravnoteženu regulativu koja će podsticati, pomagati i ubrzati tehnološki razvoj prema vozilima niske i nulte emisije, bez ugrožavanja konkurentnosti industrije.”\nDKV proslavlja odobrenje za finalnu fazu testa sa operaterima autoputa\nOlakšice za kupovinu eko-vozila u Srbiji


Još jedna prilika Portugalu\nŠpanska ministarka finansija Elena Salgado (desno) na sastanku ministara finansija EU u Briselu rekla da se solidariše sa ženom koja je optužila predsednika MMF-a Dominika Stros Kana za seksualno zlostavljanje, 17. maj 2011.\nMinistri finansija evro-zone su na skupu u Briselu podvukli cifru kredita portugalskoj vladi. Lisabon će dobiti 78 milijardi evra, ali se zauzvrat traže oštre mere štednje. Grčka, koja je još daleko od izlaska iz krize, ima problem sa privatizacijom, upozoreno iz Brisela, uz zahtev da se što pre rasproda dobar deo državne imovine. Istovremeno, skandal u koji je upleten izvršni direktor Međunarodnog monetarnog fonda mogao bi da košta Evropljane tradicionalno prestižne pozicije na čelu te svetske finansijske institucije.\nPortugal, koji je, uz Grčku i Irsku, na čelu evropskih kandidata za bankrotstvo, dobio je od evropskih ministara finansija još jednu priliku - 78 milijardi evra povoljnih kredita. To bi, uz oštre mjere štednje, trebalo izvući Lisabon iz velikih pomanjkanja u državnom budžetu.\nPostavljeni su i konkretni uslovi, naime u naredne dvije godine vlada mora stegnuti kaiš do te mjere da budžetski minus sa devet, spadne na podnošljivih tri odsto.\nNaredni pacijent je Grčka u kojoj svaki novi obračun duga donosi i nove probleme. Nedavno se ispostavilo da na dosadašnjih 110 milijardi evra kredita treba dodati barem još pola od te sume. Kao preduslov da Brisel uopšte počne da razmišlja o eventualnom reprogramiranju grčkog duga, smanjenju kamatnih stopa ili rokova za vraćanje dugova jeste uspostavljanje oštrijih mjera štednje i hrabrije upuštanje u privatizaciju.\n"Vjerujemo da obim privatizacije kakav je predvidjela grčka vlada, mora biti korigovan i na osnovu izvještaja Centralne banke, Evropske komisije i Medjunarodnog monetarnog fonda. U junu ćemo moći da zaključimo poglavlje o Grčkoj", poručuje predsjedavajući evro-zone i predsednik vlade Luksemburga, Žan-Klod Junker.\n"Iako je fiskalno poravnanje postignuto u Grčkoj u proteklih 12 mjeseci bez premca, ta zemlja mora još snažnije raditi na fiskalnim i strukturalnim reformama, kao i bez odlaganja započeti ambiciozan program privatizacije koji vrijedi 50 milijardi evra", kaže evropski komesar za finansije, Oli Ren.\nIako na skupu ministara finansija nije bilo diskusije o skandalu sa predsjednikom Medjunarodnog monetarnog fonda, Dominikom Stros Kanom, ipak je to pitanje bilo prisutno i izazvalo je reakcije uccesnika. Tako luksemburški predsjednik vlade, Junker kaže:\n"Iako nismo o ovome razgovarali, moram reći da sam veoma tužan i uznemiren jer je riječ o mom dobrom prijatelju. Ne svidjaju mi se slike kakve vidim na TV-u, veoma su tužne i dramatične. Gospodin Stros je u rukama američkog pravosudja i nije na nama da to komentarišemo, ali me sve skupa čini veoma tužnim."\n"Optužba protiv Stros Kana je veoma ozbiljna. U ovom trenutku moramo dozvoliti pravdi da djeluje, a moja solidarnost je na prvom mjestu sa ženom koja je doživjela napad, ako se to zaista pokaže kao tačno", rekla je španska ministarka finansija Elena Salgado.\nMjesto predstavnika Medjunarodnog monetarnog fonda na sastanku ministara finansija nije ostalo upražnjeno Stros Kanovim hapšenjem jer ga je po hitnom postupku popunila egipatski ekonomski ekspert, Nemat Šafik.\nMedju Evropljanima raste bojazan da bi skandal sa aktuelnim predsjednikom svjetske finansijske institucije, inače vjerovatnim kandidatom socijalista na predstojećim predsjedničkim izborima u Francuskoj, mogao trajno da ih liši mogućnosti da daju svog kandidata za ovu poziciju koju tradicionalno popunjavaju još od kraja 1940-ih godina.


Otac – nezamjenjiva figura u životu djeteta | | Novi horizonti\nOčevo bavljenje djetetom u velikoj mjeri deluje blagotvorno na razvoj djeteta. Djeca koja imaju angažiranog i i zainteresiranog oca pokazuju manje problema u ponašanju, manje su izložena raznim oblicima rizičnog ponašanja, manje napuštaju školu i „bježe“ sa časova i imaju veće obrazovne ambicije. Očeva uključenost pozitivno djeluje na školski uspjeh, razvoj socijalnih vještina i uspješnost u odrasloj dobi.\nZanimljivo je da određeni podaci ukazuju na činjenicu da, uprkos majčinoj većoj uključenosti u odgoj djeteta, otac ima jednak ili čak veći utjecaj na djetetovu društvenu, emocionalnu i školsku prilagođenost.\nJedna od novijih studija, studija fakulteta Fulerton u Kaliforniji potvrdila je navedeno, odnosno pokazala je da očevi igraju vrlo bitnu ulogu u psihičkom zdravlju svoje dece čak i kada ona odrastu.\nAnketirano je preko 900 osoba starih izmedju 25 i 74 godine, a stručnjaci su se koncentrisali na njihov psihološki i emocionalni distres (jesu li depresivni, nervozni…) i moguće stresne situacije kroz koje su prošli tog dana. Te su situacije definisane kao svađje, neslaganje, napetost na poslu ili kod kuće, diskriminacija…\nIspitanici su odgovarali na pitanja o kvalitetu odnosa s majkom i ocem u djetinjstvu – naprimjer, morali su ocijeniti koliko im je pažnje i vremena poklanjala majka, a koliko otac.\nMuškarci koji su imali vrlo dobar odnos s majkom imali su 3 procenta manju pojavu psihološkog distresa u odnosu na osobe čiji odnos s majkom nije bio dobar.


Prevare pri registraciji vozila u TK: Uskoro nova hapšenja, osiguravajuće kuće imale pečat banke – Radio Feral\n02/11/2017 02/11/2017 Mirsad Zulic 0 Comment\nUprava policije Tuzlanskog kantona u saradnji sa Kantonalnim tužilaštvom 3. oktobra uhapsila je zaposlenika VGT Osiguranja Igora Nišandžića zbog malverzacija prilikom registracije vozila.\nAkcija je pokrenuta nakon što u Direkciji cesta TK primijetili da prihodi od registracije vozila ne rastu, iako broj registriranih automobila na području TK nikada nije bio veći – piše Faktor.ba.\n– Nismo došli do kraja tog predmeta, jer još nismo dobili izvještaje iz banaka. Do sada je utvrđeno da je uhapšeni oštetio budžet TK u iznosu od 90.000 maraka, ali sumnjamo da je šteta koju je počinila ta osoba oko 110.000 maraka – rekao je ministar unutrašnjih poslova TK Husein Topčagić.\nMnogo je načina na koji su službenici osiguravajućih kuća i tehničkih pregleda krivotvorili dokumente i tako nanosili štetu budžetu TK.\n– Falsifokovali su uplatnice tako što su upisivali manje iznose, koje su uplaćivali, a potom prepravljali cifre na uplatnicama kada su ih predočavali kao dokaze o uplatama. Imali smo slučaje da su banke davale osiguravajućim kućama ovjerene bjanko uplatnice, koje niko nije kontrolisao. Čak su neke osiguravajuće imale pečat banke da mogu ovjeravati uplatnice. Kamion su registrovali kao radnu mašinu, a samim tim smanjivali sve troškove registracije. Krivotvorili su potvrde za samostalnu djelatnost, da bi smanjivali troškove registracije – otkrio je ministar Topčagić.\nMinistar je dodao da je održan sastanak predstavnika MUP-a, Ministarstva trgovine, turizma i saobraćaja, Direkcije cesta TK sa predstavnicima osiguravajućih kuća i firmi koje obavljaju tehnički pregled vozila.\n– Dali smo im do znanja da sve zlouptrebe koje su do sada rađene, moraju odmah prestati. Naši službenici koji rade s uplatnicama moraju primati uplatnice s terminalnom obradom ili da postoji dokaz o izvršenoj transakciji – kaže ministar Topčagić.\nNa području TK trenutno je oko 130.000 registriranih vozila, što je rekordan broj.\n– Smatramo da postoji još osoba koje su činile krivična djela i taj predmet je otvoren. To govorim na osnovu određenih saznanja do kojih su policijski službenici došli tokom dosadašnje istrage. Tu će biti još lica koja će biti uhapšena i tek tada ćemo znati o kojim novčanim iznosima se radi kada su u pitanju pronevjere – pojasnio je Topčagić.\n← U posljednjih pet godina državljanstva BiH se odreklo 18.370 građana\nLijepa i uspješna akcija kalesijske biblioteke: Podijeljeno 70 besplatnih članarina →\nTuzlanski aerodrom narednih pet godina regionalna baza Wizz Aira\n27/06/2015 Mirza Musanovic 0\n04/03/2011 Mirza Musanovic 0\n14/11/2018 Mirsad Zulic 0


ZVANIČNO: OLIMPIJSKE IGRE U TOKIJU OD 23. JULA DO 8. AUGUSTA 2021. | Hayat.ba\nZVANIČNO: OLIMPIJSKE IGRE U TOKIJU OD 23. JULA DO 8. AUGUSTA 2021.\nOlimpijske igre u Tokiju počeće 23. jula 2021. godine i trajaće do 8. augusta, odlučili su danas organizatori i Međunarodni olimpijski komitet, prenosi Rojtres.\nIgre koje je trebalo da budu održane ovog ljeta u Japanu odložena je prošle sedmice zbog pandemije koronavoirusa.


THETA OPTICS Red Dot Reflex ciljnik | Hristo Airsoft Trgovina\nPočetnaDijelovi i dodaciVanjski dijeloviRed-dot ciljniciTHETA OPTICS Red Dot Reflex ciljnik\nTHETA OPTICS Red Dot Reflex ciljnik\nPokreće ga CR1620 baterija i omogućava upotrebu zelene ili crvene točke tijekom dnevnih i noćnih operacija. Ciljana točka može se glatko regulirati okomito i vodoravno. Ima nekoliko opcija svjetline. Postavljen na standardnoj RIS šini 22 mm, nišan omogućuje brzo i precizno ciljanje.\n– Refleksni nišan\n– Krpa za čišćenje\n– CR1620 baterija\nSKU: THO-10-009054 Kategorije: Dijelovi i dodaci, Vanjski dijelovi, Red-dot ciljnici Oznaka: Theta Optics\nASG red dot 20x30mm\nG&G M4 red dot ciljnik


Brdska trka Tara 2012 – Najava oktanskog spektakla - AutoPortal.rs\nHome > Auto sport > Domaći auto sport > Brdska trka Tara 2012 – Najava oktanskog spektakla\nNa obroncima naše planinske lepotice Tare, 18. i 19. avgusta, održaće se veliki oktanski spektakl - Brdska trka Tara 2012, jedno od najomiljenijih automobilskih takmičenja u našoj zemlji, kako za publiku, tako i za vozače.\nI ove godine, trka se održava pod pokroviteljstvom Ministarstva omladine i sporta Republike Srbije i grada Bajine Bašte, u organizaciji kluba ASK Balkan iz Zemuna.\nMeđunarodna brdska trka na Tari predstavlja pravu “poslasticu” za sve ljubitelje autosporta, ali i za same učesnike, koji su ovom takmičenju uvek davali zasluženu najvišu ocenu. Ove godine, na ovom prestižnom takmičenju se očekuju veoma atraktivni automobili, kojima će upravljati vozači iz Poljske, Slovačke, Slovenije, Bugarske, Hrvatske, Bosne i Hercegovine i Makedonije i preko 10.000 gledalaca na stazi.\nSvoj dolazak je potvrdio i šampion Evrope u disciplini brdske trke iz 2007. godine i višestruki šampion Slovačke, Peter Jurena. On će na Tari nastupiti u takmičarskom automobilu Mitsubishi Lancer EVO IX, i biće veoma zanimljivo kakav odgovor će dati vozači iz Srbije i okruženja, uključujući i favorita za pobedu Milovana Vesnića, u atraktivnoj Opel Vectri STW.\nDužina staze, koja se nalazi na delu puta Bajina Bašta-Kaluđerske Bare, iznosi 4.810 metara. Manifestacija počinje u petak, 17. avgusta, kada je u programu tehnički pregled vozila i verifikacija vozača. U subotu, 18. avgusta, u 12:00h je start prvog zvaničnog treninga, dok je drugi zvanični trening planiran da počne u 14:00. U nedelju, 28. avgusta, prva trka startuje u 11:30, a druga trka će početi u 13:30.\nOvogodišnje izdanje Brdske trke Tara 2012 je takmičenje kandidat za Šampionat Evrope za 2013. godinu. Pored toga, Tara 2012 se boduje i za FIA Evropski kup brdskih trka, FIA Međunarodni brdski izazov, FIA CEZ trofej, otvoreni šampionat Srbije u brdskim trkama, otvoreni šampionat AMS Srbije, šampionat Makedonije i šampionat Crne Gore.


Saudijska Arabija objavila: Ovo su dokazi da nas je Iran napao – Haber.ba\nMinistarstvo odbrane Saudijske Arabije predočilo je kao materijalne dokaze o umiješanosti iranskog režima u napadu na naftno postrojenje u Abkaiku gomilu ostataka bespilotnih letjelica (dronova) i krstarećih projektila, javlja BBC.\nPotparol ministarstva Turki al-Malki na konferenciji je predočio navodno delta krilo iranskog UAV-a, bespilotne letjelice, ali i druge vrste oružja.\nDodao je, pokazujući video snimku jedne od eksplozija u Abkaiku, kako su projektili došli iz smjera sjevera.\n“Podaci koje smo prikupili s računala na bespilotnim letjelicama pokazuju da one pripadaju Iranu“, kazao je.\nSaudijsko ministarstvo odbrane priopćilo je kako su olupine dokaz da je Iran “bez sumnje odgovoran” za napade, ali još nisu izašli s informacijom o točnom mjestu s kojeg su lansirane rakete.\nVisoki američki dužnosnik je pozvao Vijeće sigurnosti UN-a da rezolucijom odgovori na napad na Saudijsku Arabiju, no teško da će se to dogoditi jer će Rusija i Kina, koje imaju pravo veta, stati iza Irana, prenosi “Hina”.\nTeme:dronovi, Iran, napad, SAD, Saudijska Arabija


Sistem bezbednosti i zdravlja na radu - Montavar\nHome / Sistem bezbednosti i zdravlja na radu\nSistem bezbednosti i zdravlja na radu\nU korak sa savremenim i uspešnim poslovanjem bezbednost i zdravlje na radu postavlja se na značajno mesto u našem preduzeću. Zakonom o bezbednosti i zdravlju na radu, kao i podzakonskim aktima određen je način rada u ovoj oblasti i prepoznata je važnost za njenim unapređivanjem.\nNaše preduzeće raspolaže sertifikatima: ISO 9001 (kontrola kvaliteta), ISO 14001 (zaštita životne sredine), OHSAS 18001 (bezbednost i zdravlje na radu). Montavar Metalna Lola je preduzeće koje je svesno važnosti koje ima bezbednost i zdravlje na radu svih naših zaposlenih, te tome posvećuje posebnu pažnju, razvojem i primenom efikasnog sistema zaštite zdravlja i bezbednosti na radu.\nCilj preduzeća je da obezbedi održivo, zdravo i bezbedno radno okruženje i svede na minimum sve potencijalne rizike sa kojima se suočavaju zaposleni, preduzimači, posetioci i svi drugi koji mogu da budu izloženi uticaju aktivnosti koje preduzeće obavlja.


RTCG - Radio Televizija Crne Gore - Nacionalni javni servis :: Region :: Niz epidemija u bolnicama u Srbiji\nPOTVRDILA MINISTARKA 13. 05. 2013. 18:32 >> 18:32 0\nNiz epidemija u bolnicama u Srbiji\nU bolnicama u Srbiji utvrđen niz epidemija klostridije, kazala je ministarka zdravlja te zemlje, Slavica Đukić Dejanović, potvrđujući da su dva pacijenta u Užičkoj bolnici umrla zbog infekcije.\nDva pacijenta sa ortopedije Užičke bolnice umrla su zbog infekcije bakterijom klostridija, potvrdila je za B92 Đukić Dejanović.\nPrema poslednjim informacijama, na ortopediji Užičke bolnice danas je registrovan još jedan novoinficirani slučaj zaraze klostridijom, a ta pacijentkinja je - kao i dvoje ranije zaraženih - dobrog su opšteg stanja.\nZbog nepoštovanja proitivepidemijskih mjera, protiv odgovornih u bolnici podnijete su prekršajne prijave, ali u bolnicama u Srbiji, kako kaže ministarka, utvrđen je čitav niz epidemija klostridije.\nSanitarna inspeksija je još 25. aprila proglasila epidemiju i donijela protivepidemijske mjere, koje su podrazumijevale da se na ortopediji Užičke bolnice mogu primati samo hitni pacijenti i izvoditi samo hitne operacije. 10. maja ista ekipa inspektora je ustanovila da se mjere ne poštuju. Ministarka zdravlja kaže da će lično pokušati da sazna zašto mjere nisu poštovane.\nUžice nije jedina bolnica u kojoj vlada epidemija klostridije. I u Opštoj bolnici u Leskovcu tokom posljednjih pet mjeseci bakterijom klostridijom bilo je zaraženo 16 pacijenata, a trenutno je inficirano pet pacijenata. I to nije kraj spiska.\n“Naše stručne službe imaju informaciju o čitavom nizu epidemija u Smederevu, Leskovcu. Svaka bolnica mora imati komisiju za intrahospitalne infekcije i mora reagovati. Mi ćemo ovdje morati da vidimo i kakav je bio put u vezi sa samim epidemijama“, kaže Đukić Dejanović.\nSlavica Đukić Dejanović Epidemija klostridije\n"Biću ministarka ako Brnabić pozove"\n20. 06. 2017. 3\nSPS ima svog predsjedničkog kandidata\n29. 12. 2016. 4


Komisija za kadrovska, administrativna pitanja i radne odnose opštine Odžaci, pokrenula je postupak za izbor članova Saveta za mlade opštine Odžaci. Predlog za članove Saveta mogu dostaviti sve odborničke grupe, mesne zajednice, udruženja građana, omladinske organizacije i udruženja, škole i…\nOdržana 17. sednica Skupštine opštine Odžaci\nJuče je održana 17. sednica Skupštine opštine Odžaci. Zamenica predsednika Skupštine opštine Odžaci, Aleksandra Ćirić, predsedavala je sednicom koja je održana sa početkom u 12 časova u skupštinskoj sali Sportskog centra Odžaci. Odbornici su usvojili sledeća akta Odluka o uspostavljanju…\nOdržana 54. sednica Opštinskog veća opštine Odžaci\nsednica Opštinskog veća opštine Odžaci održana je danas, 25.11.2021. godine u sali Opštinskog veća, sa početkom u 09,00 časova. Razmatran i upućen Skupštini na usvajanje: Nacrt Odluke o uspostavljanju međuopštinske saradnje grada Sombora, opštine Kula, opštine Odžaci, opštine Apatin i…\nPotpisan trojni ugovor između Ministarstva za brigu o selu, opštine Odžaci i dobitnika podsticajnih sredstava – predstavnika zadruge\n22.novembra u Beogradu, potpisan je trojni ugovor sa Ministarstvom za brigu o selu i Zemljoradničkom zadrugom „Agrolika“ Bački Gračac o dodeli bespovratnih sredstava za razvoj zadruga. Zahvaljujući ovom Programu podržano je 57 zadruga u Srbiji, za šta je Ministarstvo ove…\nNakon sprovedenog javnog konkursa Pokrajinskog sekretarijata za urbanizam i zaštitu životne sredine za dodelu bespovratnih novčanih sredstava iz budžeta Autonomne pokrajine Vojvodine za 2021. godinu, u holu Pokrajinske vlade u sredu su potpisani i uručeni ugovori kojima su opredeljenja namenska…\nJP Putevi Srbije izašli su u susret molbi opštine Odžaci za sanacijom jedne od najprometnijih raskrsnica u Ratkovu na državnom putu IIA reda broj 111. Pomenuta raskrsnica nalazila se u dosta lošem stanju usled velike opterećenosti teretnim saobraćajem. Nakon pripreme…\nPotpisani ugovori o energetskoj sanaciji u opštini Odžaci\nU opštini Odžaci danas su potpisani i uručeni u višenamenskoj sali Sportskog centra Odžaci, čime je i zvanično završen javni poziv za dodelu bespovratnih sredstava građanima za energetsku sanaciju porodičnih kuća i stanova. Ugovor o sufinansiranju mera energetske sanacije potpisali…\nObaveštenje o privremenom zatvaranju raskrsnica u Odžacima\nObaveštava se javnost da su u periodu 26.10.2021. godine do 07.11.2021. godine planirni radovi na rekonstrukciji dve saobraćajnice u naseljenom mestu Odžaci. Za vreme izvođenja radova predviđeno je zatvaranje sledećih raskrsnica: Raskrsnica u ulici Knez Mihajlova i Vidovdanska (kod predškolske…\nPočela vakcinacija protiv sezonskog gripa u opštini Odžaci\nImunizacija protiv sezonskog gripa počela je i u opštini Odžaci, a vakcinu je moguće primiti u Domu zdravlja Odžaci, kao i u svim seoskim ambulantama. Zdravstveni radnici preporučuju da se osobe koje su u riziku, hornični bolesnici, oboleli od malignih…\nObaveštenje o obustavljanju saobraćaja tokom sanacije puteva na teritoriji opštine Odžaci\nObaveštava se javnost da je u periodu od 02.09.2021. godine do 31.12.2021. godine planirano izvođenje radova na sanaciji puteva (delova ulične mreže) u naseljenim mestima u optini Odžaci: Srpski Miletić, Lalić, Deronje, Bogojevo, Bački Brestovac, Bački Gračac, Karavukovo i Ratkovo.Tokom…


Konačno se pokrenulo – prvi koraci ka izgradnji škole u Igalu – Portal Herceg Novi\nKonačno se pokrenulo…\nKonačno se pokrenulo – prvi koraci ka izgradnji škole u Igalu\nU Kabinetu predsjednika Opštine Herceg Novi Stevana Katića danas je održan sastanak novoformirane radne grupe čiji je zadatak da utvrdi da li postoje prostorni, geodetski, građevinski i drugi preduslovi za izgradnju osnovne škole u Igalu.\nKako je istakao predsjednik Katić, ovo su prvi ozbiljni koraci u procesu rješavanja ovog pitanja.\nTokom sastanka razgovarano je o načinu rješavanja ovog gorućeg problema, mogućim lokacijama nove škole i vrstama radova koje bi ono iziskivalo.\n-Drago mi je što se po prvi put na jedan ovako ozbiljan način pristupilo rješavanju gradnje škole u Igalu. Danas je prezentovano nekoliko mogućih lokacija koje su u vlasništvu države, Instituta „Dr Simo Milošević“ i Opštine. Imajući na umu da je za takvu vrstu obrazovne ustanove po standardima i pravilnicima neophodna parcela od minimum 10 hiljada kvadratnih metara, postoji veliki broj ograničenja kada su u pitanju te lokacije. Svakako, zadatak radne grupe je da u narednom periodu utvrdi i kaže koja je to najbolja lokacija od svih ponuđenih, kazao je predsjednik Katić, te pojasnio da bi za neke od njih bilo potrebno sprovesti i postupak eksproprijacije, kako bi bila obezbijeđena potrebna kvadratura objekta i pratećih sadržaja.\nNakon održanog sastanka, članovi radne grupe su izašli na teren i obišli moguće lokacije za izgradnju nove škole. Za sada, kao najizglednije ocijenjene su dvije lokacije: dječije odjeljenje Instituta „Dr Simo Milošević“, u kojem nastavu već pohađa područno odjeljenje OŠ „Dašo Pavičić“, kao i lokacija u Ribarskoj ulici – nekadašnji „Bokin“ kamp, i za njih bi trebalo izvršiti prenamjenu zemljišta. Predmet razgovora bilo je još nekoliko lokacija u Igalu, za koje bi bilo potrebno izvršiti dokup.\nPredsjednik Katić ističe da je potignuta saglasnost da projekat izgradnje škole bude sastavni dio kapitalnog budžeta za 2021. godinu, koji Vlada Crne Gore mora usovjiti do kraja marta. Prema sadašnjim procjenama, izgradnja nove škole koštala bi između 3,5 i 4 miliona eura.\nU sastavu ove radne grupe su po tri predstavnika državnih i opštinskih organa: Vesna Krivokapić iz Ministarstva prosvjete, nauke, kulture i sporta, Aleksandar Ašanin, državni sekretar Ministarstva ekologije, prostornog planiranja i urbanizma, v.d. direktora Uprave javnih radova Boro Lučić, potpredsjednica Opštine Herceg Novi Vesna Samardžić, predsjednik lokalnog parlamenta Nikola Samardžić, sekretarka za kulturu i obrazovanje Ana Zambelić Pštalo i Jelena Poledica iz Direkcije za imovinu i zastupanje.\nPodsjećamo, ministarka prosvjete, nauke, kulture i sporta Vesna Bratić posjetila je Opštinu Herceg Novi krajem prošle godine, gdje je sa rukovodstvom lokalne samouprave razgovarala o svim hroničnim problemima našeg grada, dok se kao primarni izdvojio onaj koji se tiče izgradnje škole u Igalu. Nakon toga je uslijedila intenzivnija komunikacija lokalnog i državnog nivoa, a što je za posljedicu imalo formiranje radne grupe, odnosno Komisije za ostvarivanje uvida u ispunjenost propisanih uslova za izgradnju osnovne škole u Igalu.\nTags: IgaloOpština HNškola


ZNATE LI KOJA JE OVO ŽIVOTINJA? | Hayat.ba\nGlava mužjaka izgledom podsjeća na glavu losa, a veliki nosni nabori i povećan grkljan pomažu mu da uputi glasne pozive ženki – kazala je dr. Sarah H. Olson, saradnica u Društvu za zaštitu divljih životinja (WCS) za The Dodo.\nOpširnije pročitajte i OVDJE.\nPOREZNA UPRAVA OBJAVILA LISTU DUŽNIKA: SVI DGUJU PREKO 50 HILJADA KM


Prihodi hotelijera 10 odsto prošlogodišnjih, nema podataka o masovnom zatvaranju preduzeća – Portal Podgorica\nPrihodi hotelijera 10…\nPrihodi hotelijera 10 odsto prošlogodišnjih, nema podataka o masovnom zatvaranju preduzeća\nCrnogorski hotelijeri su u proteklom dijelu godine ostvarili 10 odsto prošlogodišnjih prihoda, preko 90 odsto svih preduzeća bilježi manje prihode nego prošle godine a kod oko 60 odsto njih prihod je pao između 40 i 60 odsto. Ovo su preliminarni podaci istraživanja koje je ovih dana uradila Unija poslodavaca Crne Gore, a koje je u Jutarnjem programu Televizije Crne Gore izjavio njihov savjetnik za pravna pitanja i socijalni dijalog Filip Lazović.\nSve su to, kaže Lazović, podaci koji nam pokazuju da je stanje zaista alarmantno naročito iz razloga što je u Crnoj Gori preko 99 odsto mikro i malih preduzeća. Lazović je kazao da u tom udruženju preduzetnika od nove Vlade očekuju isto što i od one koja je prethodila.\nOno što i pored neizvjesnosti koliko će koronavirus trajati možemo uraditi, kako je kazao, jeste da uporedo rješavamo i ekonomsku i zdravstvenu krizu. Podsjeća da su rezultati istraživanja koje je Unija poslodavaca objavila u martu ove godine pokazuju dramatičan uticaj koronavirusa na crnogorske privrednike. Poslije toga, podsjeća, skoro da nijesmo imali turističku sezonu u odnosu na prethodne godine. Zato, kako je dodao, uticaj koronakrize na preduzetnike je veliki.\n“Imam neke podatke da su hotelijeri ostvarili 10 odsto prošlogodišnjih prihoda. Prije par dana zatvorili smo skupljanje odgovora za istražiavnje a prvi preliminarni podaci pokazuju da preko 90 odsto preduzeća bilježi manje prihode nego prošle godine, oko 60 odsto preduzeća iz uzorka izjasnilo se da im je prihod pao između 40 i 60 odsto”, kazao je Lazović.\nSve su to, kaže Lazović, podaci koji nam pokazuju da je stanje zaista alarmantno naročito kada to dovedemo u red sa činjenicom da je u Crnoj Gori preko 99 odsto mikro i malih preduzeća.\n“Sve su to preduzeća koja nijesu otporna na ovakve uslove i kojima, bojim se, prijeti loš scenario, a vi znate ako dođe do gašenja preduzeća onda se gase i radna mjesta. To želimo po svaku cijenu da zaobiđemo. U periodu pred nama državna intervencija mora da se nastavi čak mora da bude i konkretnija odnosno izdašnija za određene djelatnosti. Ono što sada subvencionišmo je za njihov opstanak”, istakao je Lazović.\nOn je podsjetio na podatke CBCG da oko 50 odsto preduzeća ima blokirane račune i da je prema podacima ZZCG broj nezaposlenih porastao za oko 7000 te da je ove godine bilo značajno manje sezonskog zapošljavanja što je, kako je kazao, u Crnoj Gori jako bitno.\n“Nema podataka o masovnom zatvaranju preduzeća ali ako se situacija nastavi možemo govoriti i o tome”, zaključio je Lazović.


„Jedan od vas“ – roman o Bastijanu Švajnštajgeru iz pera Martina Sutera – Sjever Crne Gore\n„Jedan od vas“ – roman o Bastijanu Švajnštajgeru iz pera Martina Sutera\n„Jedan od vas“ je „autorizovana biografija u formi romana“ i priča priču o Bastijanu Švajnštajgeru (37), začinjenu fiktivnim elementima\nŠta se desi kada se spoje bivša fudbalska zvijezda i autor bestselera? U slučaju Nijemca Bastijana Švajnštajgera i Švajcarca Martina Sutera, rezultat je knjiga – biografija u formi romana pod naslovom „Jedan od vas“.\nBila je to vesela konferencija za novinare u jutarnjim satima – sportski voditelj Marsel Rajf, autor bestselera Martin Suter, bivša fudbalska zvijezda i svjetski šampion Bastijan Švajnštajger i njegova supruga, bivša teniserka Ana Ivanović pričaju o knjizi koja još nije bila objavljena, piše Dojče vele.\nSvi na podijumu su majstori u svojoj oblasti, ili su to bili – Marsel Rajf, uspješni i nagrađivani sportski novinar i fudbalski komentator, Martin Suter, švajcarski romanopisac čiji su bestseleri, kao što je „Tamna strana mjeseca“ ili „Slon“ prevedeni na više od 30 jezika, Bastijan Švajnštajger, koga su navijači i kolege dugo vremena od milja zvali „Švajni“, bio je 17 godina sa njemačkim šampionom Bajernom iz Minhena i 2014. kao njemački reprezentativac postao svjetski šampion. Ana Ivanović, bivša najbolja teniserka svijeta i Švajnštajgerova supruga.\n„Jedan od vas“ je „autorizovana biografija u formi romana“ (Suter) i priča priču o Bastijanu Švajnštajgeru (37), začinjenu fiktivnim elementima. Knjiga je namijenjena širokoj publici – ljubiteljima fudbala i knjiškim moljcima.\nA Švajnštajger ovom knjigom želi da motiviše – „Mislim da danas ima mnogo djece i porodica koje nemaju nadu da se u životu može nešto postići“, kaže on i dodaje da se treba boriti i poslije poraza.\nSuter nije želio da mijenja događaje koji su se zaista desili – odigrala se prava fudbalska utakmica, a promašeni penal je promašeni penal.\n„Da sam promijenio jedan događaj, cio roman bi postao fiktivan“, kaže Suter.\nTako je dodao ne baš istinite detalje, a da ništa nije promijenio u stvarnoj priči. Zbog toga roman govori „istinite i gotovo istinite“ stvari iz života Bastijana Švajnštajgera i postao je bestseler nedjelju dana prije nego što je počela prodaja.\n„Cio svoj život vidim u knjizi i to mi je važno“, kaže bivša zvijezda Bajerna.\n„To su bili trenuci kada bih volio da sam mogao da zaustavim vrijeme“, rekao je on.\nAna, „druga heroina knjige“ (Marsel Rajf), sedi pored njega i tek nakon prevoda moderatora shvata da joj je muž upravo pred kamerama izjavio ljubav.\n„Naučila me je šta znači ljubav. I kako se živi u porodici. Veoma intenzivno“, istakao je.\nBastijan Švajnštajger kaže da u budućnosti svakako želi da čita više knjiga i naglašava – „Naročito one koje napisao Martin!“.\nPrevPredhodni„Nećemo zauzimati bilo čiju stranu“\nSledećiPrava Crna Gora: Abazović će morati da objasni pokušaj miješanja SPC u rušenje VladeNext\nSjutra počinje Forum kreativnih industrija i medija u Kotoru\nPrvi Creative Industries and Media Forum( CIM ) održaće...\nKoncert Lexington benda povodom osvajanja titule prvaka Crne Gore u fudbalu\nPovodom osvajanja pete titule prvaka Crne Gore, Fudbalski...\nMuzički - kulturni i sportski program narednih dana u Šavniku\nU čast Dana nezavisnosti Crne Gore, 21. maja, pripremili...\nTradicionalni planinarski pohod Prošćenskim planinama zakazan za Dan nezavisnosti\nPlaninarski klub Prošćenske planine, PSK Džambas, PSK...\nMojkovac: Mala biciklijada - "Kreni zdravo"\nDesetine mališana iz JPU „Jevrosima Jevra Rabrenović“...\nTriatlon Prokletije - tranzicija u drugi dio takmičenja\nNakon što triatlonci završe prvu fazu plivanja u Plavskom...\nPljevlja: Održan koncert grupe “Legende” na trgu\nKoncert grupe “Legende”, održao se juče, 12-og maja....\nDobro raspoloženje nastavlja se na Proljećnom pazaru u Podgorici\nPodgorički proljećni pazar zvanično je otvoren danas,...


Opština Kovačica » Štab za vanredne situacije opštine Kovačica ublažio mere\nŠtab za vanredne situacije opštine Kovačica ublažio mere\nпетак, 18 јуна 2021\nNa osnovu člana 14. i člana 15. Zakona o zaštiti stanovništva od zaraznih bolesti (“Sl. glasnik RS” br.15/2016, 68/2020.) i člana 29. Zakona o smanjenju rizika od katastrofa i upravljanju vanrednim situacijama („Sl.glasnik RS“ br.87/2018), a radi sprečavanja epidemije Covid-19 na teritoriji Opštine Kovačica, Štab za vanredne situacije opštine Kovačica, na telefonskoj sednici održanoj 18. juna 2021. godine doneo je\nO ublažavanju mera na teritoriji opštine Kovačica\nŠtab za vanredne situacije opštine Kovačica, na telefonskoj sednici održanoj 16. juna 2021. godine doneo je zaključak o privremenoj izmeni i suspenziji pojedinih odredbi Odluke o radnom vremenu poslovnih objekata na teritoriji opštine Kovačica („ Sl.list opštine Kovačica“ br.7/2007 i br.20/2016), a u skladu sa Naredbom o radnom vremenu i prostornim ograničenjima za vreme nepovoljne epidemiološke situacije tokom trajanja zarazne bolesti COVID-19 (“Službeni glasnik RS”, br. 33/2021, 36/2021, 38/2021, 45/2021, 49/2021 54/2021 i 59/21) i to:\nUgostiteljski objekti iz člana 2. tačka 2., 3. i 4. Odluke o radnom vremenu poslovnih objekata na teritoriji opštine Kovačica („ Sl.list opštine Kovačica“ br.7/2007 i br.20/2016) (u daljem tekstu „Odluke o radnom vremenu“) mogu da rade od 06,00 časa do 24,00 časa.\nIzuzetno od prethodnog stava petkom i subotom mogu da rade od 06,00 časa do 01,00 časa narednog dana, a terase ili letnje bašte na otvorenom do 02,00 časa uz dozvoljenu muziku do 01,00 čas.\nRadno vreme objekata trgovinske delatnosti je u vremenu od 06,00 do 21,00 č., izuzev stanica za snabdevanje gorivom i pekara koje mogu da rade u vremenu od 00,00 do 24,00 č.\nPrisustvo publike na sportskim događajima na otvorenom je dozvoljeno sa kapacitetom od 50 % popunjenosti, a u halama, odnosno zatvorenim prostorima do 30 % kapaciteta, uz pridržavanje protivepidemioloških mera.\nOkupljanja ljudi u zatvorenom i otvorenom prostoru dozvoljena su do 500 osoba (, a preko 500 osoba samo uz saglasnost kriznog štaba)\nOva zabrana je privremenog karaktera i važiće za vreme nepovoljne epidemiološke situacije tokom trajanja zarazne bolesti COVID-19.\nNadzor nad primenom mera donetih ovim Zaključkom vrši Odsek za inspekcijske poslove Odeljenja za urbanizam, stambeno komunalnu delatnost, zaštitu životne sredine, saobraćaj i energetiku imovinsko pravne i inspekcijske poslove, Opštinske uprave, opštine Kovačica, kao i druga lica u skladu sa posebnim ovlašćenjima.\nШтабу за ванредне ситуације општине Ковачица јун 2021


Svake godine krv daruje između 15 i 16 hiljada Bosanaca i Hercegovaca - Klix.ba\nSvake godine krv daruje između 15 i 16 hiljada Bosanaca i Hercegovaca\n14.6.2016. u 18:25\nDanas, 14. juna, se obilježava Svjetski dan dobrovoljnog darivanja krvi, a od 2005. godine se na listi zemalja koje obilježavaju ovaj dan nalazi i Bosna i Hercegovina.\nNa ovaj dan se različitim aktivnostima nastoje animirati novi darivaoci krvi i poslati poruka o važnosti dobrovoljnog, neplaćenog i redovnog davanja krvi onima kojima je najpotrebnija. Istovremeno, današnji je dan prilika za zahvalu i odavanje počasti darivaocima krvi koji širom svijeta spašavaju ljudske živote.\nDanas je ispred Katedrale u Sarajevu izveden performans animiranja ljudi na dobrovoljno darivanje krvi, a volonteri Crvenog križa Kantona Sarajevo su transparentima predstavili detalje o krvnim grupama.\n"Ovim putem želim da čestitam ovaj dan svim našim darivaocima i da pozovem one koji to dosad nisu postali da skupe hrabrosti i učine jedno humano djelo donirajući krv onima kojima je najpotrebnija", kazala je za Klix.ba Maida Šalaga Baždar iz Zavoda za transfuzijsku medicinu FBiH.\nOna je dodala kako svake godine svijest o darivalaštvu krvi raste iako to ide polako i postepeno, važno je da svijest o važnosti darivalaštva krvi ne pada ispod neke donje granice.\nSudeći prema podacima Zavoda za transfuzijsku medicinu FBiH, u BiH godišnje krv donira između 15.000 i 16.000 ljudi.\n"To su naši redovni davaoci, davaoci na poziv, donori koji daruju trombocite, ali i oni koji daju krv na mnogobrojnim akcijama koje organizujemo u toku godine. Taj broj je dostatan, ali znamo da to uvijek može bolje i trudimo se da radimo na tome", kaže Šalaga Baždar.\nDarivalac krvi je osoba koja daje krv, plazmu ili druge sastojke krvi i za to nije plaćena u novčanom ili nekom drugom obliku koji bi mogao biti zamjena za novac. Krv mogu dati zdrave osobe starosti od 18 do 65 godina, muškarci mogu dati krv svaka tri mjeseca, a žene svaka četiri mjeseca.\nSvjetski dan darivalaca krvi tradicionalno obilježava i Crveni križ FBiH, a ove godine pod sloganom "Krv spaja sve nas". Ove je godine grupa autora izradila "Vodič za dobrovoljno davalaštvo krvi", koji je objavljen u izdanju Crvenog križa FBiH, a koji za cilj ima populariziranje i podsticanje stanovništva da se odvaži na dobrovoljno i redovno darivanje krvi.\nVodič sadrži osnovne informacije o Crvenom križu kao najvećoj svjetskoj humanitarnoj organizaciji, uvod u darivalaštvo krvi s osvrtom na zakonske odredbe i javne ovlasti, informacije kad i gdje se može darovati krv, krvne grupe i RH faktor. Drugi dio odnosi se na animaciju, društveno vrednovanje, kao i na proceduru prije, tokom i poslije darivanja krvi. U Vodiču su i informacije kako se postaje darivalac krvi te ko i iz kojih razloga ne može darovati krv privremeno ili trajno.\nVodič je pisan jednostavnim jezikom i dizajniran tako da bude prepoznatljiv široj populaciji.\nU utorak akcija darivanja krvi u Plavom salonu stadiona Grbavica\n12.03.2018. u 10:14\nSvaki dan sa Parkinsonovom bolešću: Knjiga posvećena pacijentima, njihovoj porodici i zdravstvenim radnicima\n14.06.2016. u 18:48\nVice napravio dokumentarni film o psima lutalicama u Sarajevu\n14.06.2016. u 13:46


Vesti Archives | Stranica 5 od 12 | SHARE FoundationSHARE Foundation\n23. mart – 7. april 2020. Novi dvonedeljni izveštaj o povredama prava na internetu tokom vanrednog stanja proglašenog zbog pandemije, ukazuje da raste pritisak na slobodu govora. Zabeležene su i ozbiljne povrede privatnosti, kao i manipulacije u digitalnom okruženju. Za ovaj presek, izdvojeni su samo […]\nCRD i SHARE: neophodno unapređenje internet sloboda u regionu\nIstraživači SHARE Fondacije su u saradnji sa organizacijom za zaštitu ljudskih prava Civil Rights Defenders (CRD) pripremili izveštaj o stanju interneta u regionu Zapadnog Balkana. Izveštaj predstavlja dubinsko istraživanje stanja internet sloboda u Srbiji, Bosni i Hercegovini, Albaniji i na Kosovu. Pored kompletnog izveštaja, na […]\nPriča o dva virusa\nBilo je to najbolje doba, bilo je to najgore doba; doba mudrosti i doba ludosti, epohe verovanja i epohe neverice, vreme svetlosti i vreme mraka; proleće nada i zima očaja; imali smo sve pred sobom i pred nama nije bilo ničega, išli smo svi pravo […]\nZamislite da posle dugog leta slećete u daleku stranu zemlju. Dolazite na pasošku kontrolu na kojoj policija od vas traži da instralirate mobilnu aplikaciju. Imate strano državljanstvo, neće da vas puste preko granice, pristajete i preko aerodromske WiFi mreže instalirate traženu aplikaciju. Nakon kratke analize, […]\nGlobalna pandemija korona virusa izazvala je brojne društvene potrese širom sveta, što je uticalo i na talas ograničenja prava i sloboda građana. SHARE Fondacija i BIRN pokrenuli su blog kako bi aktivno pratili situaciju i upozorili na pojavu različitih vrsta manipulacija, intruzivnih mera koje države […]\nU uslovima globalne pandemije i vanrednog stanja u područjima kao što je Srbija, ograničenje kretanja radi suzbijanja zaraze dovelo je do prelaska mnogih kompanija i organizacija na rad od kuće, gde je to zbog prirode posla moguće. Većina organizacija civilnog društva ima mogućnost za rad […]\nPrava i slobode u vreme krize javnog zdravlja\nNeophodno i proporcionalno ograničenje prava – principi organizacije EFF Zdravstvene ustanove širom sveta ulažu velike napore da suzbiju širenje korona virusa. Zbog hitnosti i potrebe da ti napori što pre urode plodom, mnoge države sakupljaju i analiziraju podatke o ličnosti velikog broja ljudi, pa tako […]\nBEOGRAD, 12.3.2020. – SHARE Fondacija je danas u saradnji sa Fondacijom Hajnrih Bel (HBS) održala konferenciju za medije na temu praćenja i izveštavanja o izbornoj kampanji na internetu. Konferenciju je otvorio direktor beogradske kancelarije HBS Simon Ilze, naglasivši da je ono što se dešava na […]\nPrethodno 1 … 3 4 5 6 7 … 12 Sledeće


KCV NAJSTROŽE OSUDIO ponašanje doktorke koja se RASISTIČKI ponela prema studentkinji! | Happy BSC portal\nKlinički centar Vojvodine osudio je danas ponašanje i način komunikacije doktorke M.Š. koja radi u toj zdravstvenoj ustanovi prema tamnoputoj studentkinji Medicinskog fakulteta Š.O.\nIz KC Vojvodina napominju da se događaj nije desio u prostorijama te zdravstvene ustanove, ali da će o tom slučaju obavestiti nadležnu Lekarsku komoru, radi ispitivanja etičnosti postupanja lekarke, odnosno njene dostojnosti za obavljanje lekarske profesije.\nNaime, društvenim mrežama kruži snimak na kome se vidi da se incident dogodio u liftu, da je doktorka vikala na studentkinju da mora da izađe iz lifta zbog korone.\nDevojka je rekla da se već vozila liftom sa drugim ljudima i da ne razume zašto mora da izađe.\n- Moraš da napustiš lift zbog korone. Izađi, j*** se", govorila je doktorka.\nOnda je u lift ušla još jedna osoba, studentkinja je pitala doktorku zašto sa njom nema problem.\nUsledio je odgovor "Sa tobom imam, jer si crna krava"


MEI - Aktuelnosti - Joksimović i Falkoni : Krajnji cilj pristupnog procesa – punopravno članstvo\nJoksimović i Falkoni : Krajnji cilj pristupnog procesa – punopravno članstvo\n01. novembar 2019. | Beograd\nU otvorenom i sadržajnom razgovoru ministar Joksimović je zahvalila na inicijativi ambasadora da okvirno predstavi pozicije Francuske u pogledu ovih tema, i naglasila da je Srbija pokazala visok stepen partnerskog odnosa sa EU u brojnim pitanjima od zajedničkog interesa i da, kao i do sada, nastavljamo da budemo odgovorno rešeni da nastavimo proces evrointegrisanja. Podsetila je na važan dokument koji je Evropska komisija donela u februaru 2018 - Kredibilna strategija proširenja za Zapadni Balkan, u kojoj je Srbija prepoznata kao jedan od favorita za članstvo u EU, i izrazila očekivanje da će novi saziv Evropske komisije na odgovoran i pouzdano partnerski način nastaviti politiku proširenja onako kako je strategija i predvidela.\nJoksimović je naglasila da sa razumevanjem i strpljenjem posmatramo još uvek nezvanične predloge reformi EU i politike proširenja, ali i da istovremeno aktivno delujemo u pogledu našeg pristupnog procesa i sprovođenja obaveza koje smo preuzeli. Otuda je izrazila očekivanje da će tokom finskog predsedavanja do kraja godine, države članice prepoznati rezultate koje smo postigli u oblasti implementacije obaveza iz poglavlja 23 i 24, a koji su značajni, i da će Srbija dobiti saglasnost za otvaranje novih poglavlja u pristupnom procesu.\nFrancuski ambasador je podvukao da je pozicija Francuske jasna u pogledu krajnjeg cilja pristupnog procesa – a to je punopravno članstvo za kandidate koji sprovedu sve neophodne reforme. Predstavio je okvirne ideje u pogledu mogućih izmena, ali koje svakako treba da se pre svega usaglase u okviru EU i svih država članica. Naglasio je da Francuska prepoznaje Srbiju kao ozbiljnu pristupajuću državu, koja sprovodi važne reforme u oblasti vladavine prava i ekonomije. Takođe, naglasio je da je od značaja za Francusku da čuje stavove, viđenja i iskustva Srbije kao odgovornog kandidata koji je duboko u procesu pristupanja, u pogledu dosadašnjeg načina i metodologije vođenja pregovora kao i vidljivih i konkretnih koristi procesa u ovoj fazi pregovora.


Kultura Autor:Matija Jovandić04. nov. 202010:21 > 11:52\nFoto:The Hollywood Archive / Hollywood Archive / Profimedia\n"Ne pravi kompromise sa sobom. Ti si sebi sve što imaš", govorila je Dženis Džoplin i sa četiri albuma i 27 godina života preselila se u legendu. Sve što je bila i imala, i sve što je ostavila za sobom, opisano je u knjizi "Dženis: njen život i muzika“ Holi Džordž-Voren, objavljenoj ovih dana u prevodu na srpski.\nKada je Dženis Džoplin, svetlooka devojka, razbarušene duge kose, u dugoj bež tunici i zvonastim pantalonama, izašla na scenu na Monterej pop festivalu juna 1967. godine, mnogima je delovalo kao da je tu nekom greškom. Dok nije zapevala set od pet pesama završen sa „Ball and Chain“, njenom dramatičnom interpretacijom starog bluz standarda.\nNakon njenog nastupa, mnogi iz publike osetili su da pred sobom imaju jednu od najoriginalnijih pevačica svog vremena. Za sobom je tada imala već jedan album, nazvan imenom benda Big Brother and The Holding Company (1967), a usledili su „Cheap Thrills“ (1968) snimljen sa istim bendom, te solo „I Got Dem Ol‘ Kozmic Blues Again Mama!“ (1969). Izlazak svog poslednjeg (i najboljeg) albuma, „Pearl“ (1971), nije dočekala. Prođanena je mrtva 4. oktobra 1970. godine, malo posle ponoći o hotelskoj sobi nedaleko od studija gde je dan ranije preslušavala „Buried Alive in the Blues“. Na nahtkasni joj je ostala paklica cigareta, a u ruci sitniš.\nPosthumno su počeli da iskrsavaju i različiti živi snimci, nedovršene verzije pesama iz studija, butlezi, pa čak i njeni rani radovi, zabeleženi još 1962. godine magnetofonom u sobi drugara sa fakulteta. Na svim tim snimcima čuje se taj njen jedinstveni glas, jedan od onih po kakvom bi je, čak i da se samo javi na telefon, svako ko je bar jednom pre toga čuo odmah prepoznao. A njene pesme i danas se mogu čuti na radio stanicama, bilo da je to njena verzija Kristofersonove „Me and Bobby McGee“ (bolja od originala), vapaj u „Cry Baby“, njena verzija „Summertime“…\nBila je, izgleda, svuda gde su se događale važne stvari za (kontra)kulturu šezdesetih godina, bilo da je to Vudstok, gde je njen nastup kasnio tri sata, a potom je sve oduševila sa „Try (Just a Little Bit Harder)“ i „Piece of My Heart“ ili studio u kom snimaju The Doors, gde je iza navučenih zavesa „pomagala“ Džimu Morisonu da snimi neke vokale ili, uprkos uzajamnim fascinacijama, on nju vuče za kosu, a ona ga nokautira udarcem flašom burbona u glavu. A to su samo neke od legendi koje se vezuju za njeno ime. One počinju još od njenog detinjstva.\nO toj muškarači i buntovnici, ali pre svega devojci predanoj muzici i zaljubljenoj u bluz snimljeni su brojni filmovi, počevši od dokumentarca „Dženis“ (1974) i napisane su brojne knjige. Biografija iz pera Holi Džordž-Voren „Dženis: Njen život i muzika“ (Laguna, prevod Goran Skrobonja) jedna je od najsveobuhvatnijih.\nHoli Džordž-Voren autorka je 16 knjiga, među kojima su i biografije Aleksa Čiltona (Big Star) i kantri muzičara Džina Otrija, kao i bestseler „Njujork tajmsa“ pod nazivom „Put za Vudstok“, koji je pisala zajedno sa Majklom Langom, jednim od organizatora tog čuvenog festivala. Napisala je i brojne tekstove za magazin „Rolingstoun“, a članica je i komiteta za nominacije za Rokenrol dvoranu slavnih. Da se poduhvati pisanja biografije o Dženis Džoplin imala je više motiva. „Mešavina samopouzdanog muziciranja, drske seksualnosti i prirodne životnosti, spojenih tako da iznedre prvu američku žensku rok zvezdu, sve je promenila“, piše ona u uvodu, navodeći ceo niz muzičarki na koje je uticala, od Rozen Keš i Stivi Niks (Fleetwood Mac), preko kd lang, Kejt Pirson (B 52’s), Krisi Hajnd (Pretenders) i Sidni Loper, pa sve do Pink i Lejdi Gage.\nDa bi obuhvatila „fenomen Dženis“, autorka počinje knjigu i daleko pre nego što je buduća pevačica rođena. Piše o njenim precima, daje pregled društvenih kretanja i shvatanja u naftaškom Port Arboru i Teksasu, zaviruje u prepisku Dženisinih roditelja, ispituje više nego delikatan odnos mlade Dženis prema porodici, razgovara sa njenim drugovima o tome zašto je bila „jedan od njihovih najomiljenijih likova“, sa drugaricama o otkrivanju (bi)seksualnosti, o njenoj strasti prema slikarstvu, fascinaciji Keruakovim romanom „Na putu“, pokušajima da nađe „pristojan“ posao, putovanjima s kraja na kraj Amerike, ima tu i pikanterija poput opisa tuče sa Džerijem Lijem Luisom. Ali, pre svega, piše o njenoj muzici. Od pevanja u crkvenom horu, otkrivanja bluza, preko folk grupa na koledžu, do nastupa sa rok bendovima i njenom preuzimanju kontole na nastupima i u studijima.\nKnjiga je obogaćena fotografijama, a poglavlja otvaraju i pažljivo birani citati Dženis Džoplin poput: „Kad pevam, osećam se, o, kao ono kad se prvi put zaljubiš“ ili „Morali smo da naučimo da kontrolišemo uspeh, sad kad o tome razmislim, a da ne ostanemo bez suštine onog što smo radili: bez muzike“.\nDženis DžoplinGoran SkrobonjaKnjigaLaguna


Prva LIVE virtuelna WEBIZ konferencija! - PORTAL\nWebiz konferencija je već 8 godina centar dešavanja u Srbiji kada je reč o digitalnim tehnologijama, inovacijama, preduzetništvu i IT-u. Ove godine, u svetlu novonastalih okolnosti, Webiz konferencija se seli u online sferu.\n5. i 6. novembra organizatori Webiza predstaviće mogućnosti i prednosti produkcije virtuelnih događaja. Očekivanja su velika, budući da se priprema prvi pravi live virtual experience koji predstavlja stepenicu više u odnosu na dosadašnju organizaciju edukativnih događaja!\nStručnjaci iz martech, gaming, fintech, i e-commerce sveta okupili su sa ciljem da sa svim učesnicima konferencije podele ozbiljnu bazu znanja iz ključnih oblasti današnjice.\nPredstavnici asocijacija za e-commerce i gaming, Miloš Radulović i Nikola Čavić i Nenad Paunović iz tima za IT i preduzetništvo kabineta predsednika Vlade Republike Srbije otvoriće konferenciju predstavljajući mogućnosti online prostora, a predstavnici naših najvećih, ali i svetski visoko rangiranih kompanija za razvoj casual igara, Playrix RS i Nordeus, govoriće o razvoju gejming industrije u Srbiji i njenim potencijalima.\nLideri influencer marketinga u gejmingu – Crni i Nugato, osvrnuće se na početne korake u stvaranju uspešne karijere na Youtube-u, a e-sport šampion Viktor Knežević i Đorđe Đurđev iz Relog media pričaće o realnoj situaciji na srpskoj esports sceni.\nO jednoj od ključnih tema u 2020. godini, e-commerce poslovanju u periodu pre i nakon vanrednog stanja, govoriće predstavnici kompanija Intelisale, Delhaize i Donesi.com, uz poseban osvrt na dropshipping poslovanje koji će podeliti Aleksandar Stanić.\nDrugi dan konferencije otvoriće najpoznatiji marketar iz regiona, Davor Bruketa, suvlasnik i kreativni direktor agencije Bruketa&Žinić&Grey, razgovorom o fenomenu spajanja kreative i tehnologije. O opstanku, razvoju i inovacijama finansijskih usluga i online poslovanja u doba pandemija izneće mišljenja čelnici finansijskog ekosistema iz OTP banke Milenko Strika i Vuk Božović iz advokatske kancelarije Atanasković-Božović, i u posebno moderiranom panelu od strane USAIDa i predstavnici IT kompanija koji posluju na stranom tržištu.\nO budućnosti i praktičnoj primeni inovacija govoriće glavni direktor za transformaciju kompanije VIP mobile Đorđe Vuksanović, a o srži fokusa na potrošača u panelu će mišljenja razmeniti Rade Joksimović osnivač 5 startapa i hedge fonda, Dejan Pećaranin iz Benet Kernel, i Miro Antić i Ivan Pribićević iz Digital X, dok će Aleksandra Sekulić iz Direct Media govoriti o budućnosti oglašavanja.\nKompletan program konferencije možete pogledati ovde.\nKako interakcije ne bi izostalo, kreirane su i savremeni formati poput Live Q&A, polls, a predviđena su i uključenja publike i eksperata, kao i komunikacija sa ostalim učesnicima.\nWebiz su i ove godine podržale velike organizacije i kompanije, lideri u primeni digitalnih tehnologija u svojim granama: VIP mobile, OTP banka, Playrix RS, Intelisale, Donesi.com, Helbiz, RedBull, i drugi.\nPrijave za Webiz konferenciju su otvorene, cena ulaznice je 3.600 rsd i možete je kupiti online na zvaničnom Webiz sajtu ili na prodajnim mestima Gigstix-a.\nU želji da se trendovi predstave pravom auditorijumu, u partnerstvu sa organizatorima konferencije spripremili smo iznenađenje.\nUz pomoć našeg koda, dobijate 20% popusta na cenu ulaznice! Prekopirajte kod WEBIZNETWORK i prijavite se!\nTekst objavio: UrednikDatum: 26.10.2020, 16:45 26.10.2020\n09.11.2020 u 18:08\nOvo nije prva prava on line konferencija kod nas, jer smo imali prilike da vidimo konferencije ovog tipa sa mnogo zahtevnijom tehničkom realnizacijom, od ovakvog green screen studija. Glupo je pisati pompezne naslove, jer nije prva a svakako dobro izlgeda.


pomoc Archives - AKOS\nHome > Posts tagged "pomoc"\nby - 09/09/2020 09/09/2020\nOni su sredstvo putem kojeg se rastjeruje strah, zadobiva božiji oprost, traži Njegova pomoć, zaštita i vodstvo. To su riječi Božijeg poslanika Muhammeda, s.a.v.s., i onaj ko iskreno uči ove dove kada je u velikoj potrebi, Allah uvijek uslišava dove onog ko Mu se iskreno obrati. Neka nam ove dove svima\nKonvoj ”Pomozi.ba“ s oko 300 tona pomoći Albaniji krenuo iz Sarajeva\nKonvoj pomoći s oko 300 tona robe, većinom građevinskim materijalom, u organizaciji Udruženja Pomozi.ba krenuo je u jutarnjim satima iz Sarajeva prema Albaniji, javlja Anadolu Agency (AA). Osnivač Udruženja Pomozi.ba Elvir Karalić kazao je kako je prije mjesec pokrenuta akcija prikupljanja pomoći za nastradale u Albaniji. Karalić je kazao kako su zahtjevi\nBosna i Hercegovina je zemlja koja se suočava sa sve većim odlaskom mladih ljudi, nezaposlenošću, nizom kriza, ali i ona čiji ljudi pokušavaju sačuvati dostojanstvo socijalno ugroženih i korisnika javnih kuhinja, kojih je mnogo. A, da bi se sačuvalo nečije dostojanstvo, potrebna je dobra volja, spremnost na rad, empatija.... Upravo požrtvovanost, suosjećanje\nPodrška Općine Novi Grad porodicama sa troje i više djece: Po 500 KM za još 45 porodica\nby - 19/10/2018 22/10/2018\nOpćina Novi Grad Sarajevo nastavila je realizaciju projekta podrške porodicama koje dobiju blizance, treće, četvrto i svako naredno dijete. Ovakav vid podrške porodicama koje se odluče za više djece, ova lokalna zajednica realizira od 2015. godine s ciljem pružanja podrške natalitetu i osnaživanju porodice. Za tu namjenu iz ovogodišnjeg budžeta\nPozivom na broj 17011 omogućite jedan obrok\nDomaća, nevladina humanitarna organizacija “Međunarodni forum solidarnosti – Emmaus” od Juna 2017. godine realizuje projekat “Jedan obrok dnevno” te svakodnevno posjećuje 273 korisnika na području Srebrenice, Bratunca, Gračanice i Doboj Istoka. U namjerama da broj korisnika povećamo u narednom periodu zbog sve veće potrebe za ovim vidom pomoći, MFS-Emmaus je dobio


Prošlo je već 33 pune godine od tog sudbonosnog događaja koji je svima u uši usadio ime - Černobil ili Černobilj (kažu da se tako izgovara). Za Černobilj i Pripjat pre toga skoro niko van tog regiona nije čuo, niti bi čuo da se nije desio incident u koji je umešana radijacija. Trenutno ide serija koja pokušava da prikaže šta se dešavalo. Za sad uz dosta izvrtanja istine.\nSerija će svakako doneti novu dozu paranoje. Ipak, jedan deo kojim se serija bavi, je tačan, makar je delić tačan. Sovjetske vlasti su želele da sve prikriju. Postoje dva nivoa prikrivanja.\nKada se desila eksplozija, vrh lokalne politike je pokušao da umanji značaj i prikrije prava dešavanja. Vatrogasci su pozvani da gase požar, niko nije ni pomislio da im kaže da je došlo do eksplozije reaktora i da postoji velika nuklearna opasnost.\nUjutru nakon eksplozije Vasilij Vasiljevič Durdinec, u to doba Ministar unutrašnjih poslova Ukrajine, pozvao je tadašnju Predsedavajuću Prezidijuma Ukrajinske Skupštine (RADA) Valentinu Ševčenko i tek na kraju razgovora joj je pomenuo da je bio neki požar ali ništa važno, ljudi se šetaju, rade, idu na pecanje.\nValentina je telefonirala Volodimiru Vasiljeviču Ščerbitskiju, glavnom u Komunističkoj Partiji Ukrajine, neformalno najvažnijem čoveku Ukrajine. On je već bio obavešten (ne zna se kako) i obavestio je centralne vlasti u Moskvi koje su napravile komisiju.\nValentina se smatra jednom od 5 najznačajnijih žena Ukrajine.\nDurdinec je kasnije bio Premijer Ukrajine.\nIako je, u startu, vrh SSSR reagovao upravo onako kako je neophodno ipak je zbog nedostatka tačnih informacija sve kasnilo. Komisija je bila sastavljena na brzinu. Vođa komisije je bio Valerij Aleksejevič Legasov, neorganski hemičar, u to vreme direktor Kurčatov Instituta za Atomsku Energiju. Bio je član Akademije Nauka. Podneo je izveštaj o incidentu na sastanku IAEA u Beču već augusta 1986. godine.\nUbio se na godišnjicu nesreće. Obesio se. Pre toga je snimio audiokasete na kojima, tvrdi se, postoji priča o tome kako su centralne vlasti prikrivale istinu. Da li stvarno postoje kasete, nisam potpuno siguran. Delovi se mogu naći na netu. Navodno autentično ali je većina izbrisana. Jeljcin ga je posthumno proglasio za Heroja. Priča ide ovako (ne garantujem za tačnost):\nNa sastanku kod Gorbačova, nakon incidenta, GA Šašarin, Ministar Energetike je rekao da su znali da je reaktor loš. Ne samo to, pravo stanje reaktora i mogućnost nesreće je prikrivena i od osoblja koje radi tamo. Nuklearke u Smolensku, Kursku i Lenjingradu su bile u još gorem stanju. Incidenti su prikrivani. U Lenjingradu je bio sličan 1976. godine a i u Černobilju 1982.\nEfin Slavski, ministarstvo za izgradnju je dodao da u Lenjingradu postoji pukotina u turbini a da ako eksplodira to će tek biti katastrofa. Potrebno je da postoje 26 šipki grafita a ima ih samo 6.\nTada je jasno rečeno da su reaktori loši. Gorbačov je bio veoma besan. Navodno je rekao da su zapošljavanja preko veze, laži, prikrivanja, pravljenje čitavih sistema laži u kojima niko ne zna koji reaktor se gde nalazi. Rekao je da će obavestiti Istočnu Nemačku za opasnosti i da će reaktori u Smolensku, Kursku i Lenjingradu biti ugašeni. Ipak 1992. se u Lenjingradu desio incident ali bez težih posledica.\nOstali poznati članovi komisije su bili Evgenij Velikov, jedini stvarni ekspert za nuklearna postrojenja, meteorolog Jurij Izrael, radiolog Leonid Iljin. U trenutku kada su stigli na lice mesta, već je bilo 2 žrtve i 52 obolela na bolničkom lečenju. Oni su tek prvi zvanično rekli da je reaktor stradao i naredili evakuaciju koja je počela 36 sati nakon incidenta.\nSovjetske vlasti nisu javno priznale incident. Prikrivali su. Za sve se saznalo tako što se oglasio alarm u Švedskoj u Nuklearnoj Elektrani Forsmark. Prvo su pomislili da kod njih "curi" radijacija. Nakon toga je vlast priznala minorni incident, jednom rečenicom. TASS je uglavnom obaveštavao kako je u USA bila nesreća u Three Mile Island nuklearnoj elektrani.\nŠevčenko je bila prvi političar koji je došao u Černobil (tako ona scena u seriji kada u 5h ujutru političar na sastanku u elektrani naređuje da se krije je čist laž). Parada u Kijevu za 1. maj nije otkazana, samo je skraćena.\nZanimljivo je da je tek Putin dozvolio da se saznaju tačni podaci. Uostalom njegov savetnik za nauku je bio Evgenij Velikov. Ukrajina je takođe dozvolila da dokumenti izađu u javnost. Jedna od pretpostavki je da je to ustvari ono što je Legasov snimio. Pre ove nesreće bilo je čak 29 manjih incidenata od kojih je 8 bilo zbog grešaka nestručnog osoblja. Elektrana je vođena katastrofalno loše. Osuđeni Diatlov objektivno pojma nije imao o rizicima i kvarovima.\nO tome kako je eksplodirao sam reaktor neću trošiti reči, greška je u konstrukciji reaktora. Nakon eksplozije nisu znali šta se dešava. Dozimetri koji mere veće radijacije su bili zaključani. Onog trena kada su videli velike komade grafita van zgrade bilo je jasno, moralo je biti jasno šta se desilo.\nVatrogasci su obavešteni u 1:26h, već u 1:28 su bili na mestu vođeni poručnikom Volodimirom Pravikom (preminuo 9. maja). u 1:35h stižu vatrogasci iz Pripjata koje predvodi Kibenok. U 1:40h stiže vatrogasna brigada koju predvodi Telijatnikov. U 3:30h stižu vatrogasci iz Kijeva. Niko nema opremu koja štiti od radijacije. U 6:35 sve vatre su bile ugašene sem samog jezgra reaktora.\nJedna od najzanimljivijih priča ispričanih te noći je o "samoubilačkoj misiji". Inžinjeri Aleksej Ananenko i Valerij Bezpalov, praćeni supervizorom smene Borisom Baranovom su u zaštitnoj opremi ušli u visoko radioaktivnu vodu da bi otvorili ventile. O tome je napravljeno više drama i TV emisija. U dramama umiru te noći u samoj zgradi nakom uspešne misije (izgleda i u seriji). Ipak smatraju da su umrli kasnije u bolnici.\nBaranov je umro 2006. godine od srca a ostala dvojica su još živi. Baranov se vodi još uvek na nekim spiskovima umrlih, on je taj 29.\nGlupo je porediti nuklearne bombe i nuklearne incidente ali količina radioaktivnog materijala je kod Černobila bila 400 puta veća nego nakon atomskih bombi u Hirošimi i Nagasakiju. Većina radioaktivnog materijala je završila na teritoriji Belorusije, onda Ukrajine i Rusije. Cela Evropa je više/manje bila pogođena. Ipak van pomenutih zemalja najviše radioaktivnog materijala je bilo na Alpima i Škotskim planinama.\nNajveća radijacija je došla od xenona-133 sa poluraspadom od 5 dana, oko 5200 PBq. Ono najvažnije je bilo od radioaktivnog joda 1760 PBq a bilo je još cezijuma, stroncijuma i telurijuma. Praksa je pokazala da je za hronične posledice odgovoran samo jod.\nNa licu mesta je poginuo jedan radnik od posledica urušavanja zida. Još jedan je poginuo, tj umro u bolnici nekoliko sati kasnije kao posledica opekotina. U narednom periodu, negde do jula meseca preminulo je još 29 osoba za koje se sa sigurnošću može reći da su primili veliku dozu radijacije i jedna i jedna zbog začepljenja koronarnih arterija (u zadnjem izveštaju je brojka smanjena na 28).\nAkutni radijacioni sindrom je dijagnostifikovan kod 237 osoba i kasnije kod još kod 134. Još 19 radnika je umrlo do 2004 godine ali nijedan od bolesti vezanih za radijaciju. 6 vatrogasaca je umrlo zbog radijacije a ne svi koji su došli.\nNakon eksplozije, na lice mesta, radi raščišćavanja, je došlo 200.000 ljudi a kasnije se njihov broj povećao na 600.000 ljudi iz svih krajeva Sovjetskog Saveza. Tih prvih 200.000 je primilo oko 100 mSv radijacije, 20.000 je primilo 250 mSv a oko 1000 (uglavnom radnici elektrane) njih čak oko 500 mSv. Poređenja radi, u Ramsaru godišnje prime oko 272 mSv, na Marsu oko 400 mSv a dolina Loare oko 440 mSv. Niš oko 2.5 mSv, Niška Banja 9 mSv, Beograd oko 2 mSv...\nGrad Pripjat se nalazi na 3 km od Chornobilja (ukrajinski naziv, valjda sada onaj koji treba da se koristi). To je bio novi grad, pravljen zbog elektrane. Stari Černobilj je 20 km dalje. Kijev 130 km udaljen. U zoni od 30km od elektrane je živelo 116.000 ljudi. Oni su raseljeni. Oko 1000 se vratilo da živi. Elektrana je nastavila da radi do 2001 godine. Raseljena zona koja je zahvatala površinu od 2800 kvadratnih kilometara je proširena na 4300 kilometara. To je rađeno po kriterijumu od 350 mSv ukupne zaživotne izloženosti iako je već radijacija spala na ispod 4 mSv.\nBy Darek83 - Own work, CC BY-SA 3.0, https://commons.wikimedia.org/w/index.php?curid=22527640\nU Pripjatu je nastavila da radi jedna fabrika (Jupiter) kao i bazen za rekreaciju likvidatora (na slici gore).\nDugotrajne posledice po zdravlje i okolinu\nEvidentno je bilo postojanje Crvene Šume. To je zona blizu Pripjata u zoni evakuacije. Najveće doze su zabeležene u toj šumi. Borovi su "umrli" kao posledica radijacije i pocrveneli. Uklonjeni su buldožerima. Očekivano je da tamo više neće biti života ali je on buknuo u novom ruhu, sa vrstama koje nisu postojale ranije u toj oblasti.\nŽivotinjski svet sada tamo živi kao u nekom raju, nema ljudi, vratile su se vrste kojih nije bilo. Nadam se uskoro da odem i vidim kako izgleda, svojim očima.\nE tu nastaje prava drama. Zahvaljujući skandaloznom, nenaučnom principu zvanom LNT, nakon incidenta su se prosto gađali brojkama.\nPrve skromne procene su bile da će biti oko 4000 smrti od karcinoma ali su ih brzo odbacili kao premalo. Onda je procena porasla na najmanje 40.000 a Greenpeace je izašao sa pouzanom brojkom od najmanje 200.000 mrtvih od karcinoma. Prednjačio je neki Jabolkov koji je lupio brojku od milion ljudi umrlih od karcinoma (na 100.000 evakuisanih ili ukupnom području gde živi oko 5 miliona ljudi). To bi značilo da svi u zoni imaju karcinom. Kasnije je brojka proširena na čitav svet, što je tek posebno debilno. Ipak ustanovljeno je da je plaćen od antinuklearnog lobija. On je Wakefield radijacije.\nProšle su godine i godine. Potvrđeno je 8 sigurnih smrti od karcinoma i još 7 verovatnih (više od uobičajenog broja). To se dešava u zoni gde nedostaje jod u ishrani i gde je i pre toga bio zabeležen porast. To je moglo biti izbegnuto da su deci dali dovoljno joda. Broj leukemija, to bi trebalo biti najvažniji pokazatelj, nije porastao. Nije porasla incidenca niti jednog tumora.\nDeformiteti dece po rođenju, nije bilo porasta. Uprkos horor pričama, istina je prosta, nema porasta. Sad uporedite sa stanjem kod nas gde je neko izmislio kancerogenost uranijuma. Tamo gde je stvarno bilo porasta radijacije nema povećanja incidence, kod nas je izmišljaju. Bez ikakvih naučnih osnova. Sramotno.\nE nešto je poraslo, broj samoubistva i ubistva. Da to nije zbog radijacije? Hajde uranijumski svedoci, smislite nešto.\nInače kada govorimo o brojkama, tamo gde je bilo radioaktivnih padavina zabeležen je porast do ukupno 4 mSv (Niška Banja prirodno 9mSv a Ramsar 272 mSv)\nOsim činjenice da nuklearna industrija ne trpi amatere i nepotizam, saznali smo nešto važnije:\nLNT je najobičnija glupost\nSva predviđanja po LNT modelu su se pokazala katastrofalno pogrešna. Trebalo je punih 6 godina da se prihvati ta činjenica ali LNT je još uvek zvanična teorija koju forsira pre svega USA (kažu stručniji od mene da je razlog naftna industrija i sve pridružene). Tako da čista srca mogu reći da naši uranijumski svedoci koji se busaju u patriotska pleća, svesno ili nesvesno, rade za interese američke industrije. Svi do jednog navodno mrze Amerikance.\nTu negde leži i objašnjenje zašto se Amerikanci ne trude da dokažu da uranijum nije kancerogen, odgovara im antinuklearni lobi. Ko finansira različite zelene grupacije, procenite sami.\nOva tema je velika i bitna. Zato sam je podelio na više delova. U sledećem nastavku ću pisati samo o ljudima koji su bili umešani a u zadnjem o Radiofobiji.\nSerija tekstova koje pišem je posvećena nauci i istini. Laž i paranoja nikada nisu dobre niti potrebne.\nNakon Černobilja slede tekstovi o nuklearnom otpadu i novi o radonu.\nŽalosno je koliko ljudi malo znaju o radijaciji a koliko mnogo vole da se plaše od nje. Kao mala deca od mraka. Još kada javno govore o tome, tek je to bruka.\nPogledao sam drugu epizodu serije Černobil. Kakva paranoja, strašno. Ma šta je bitna istina, bitno je prodati laži.\nPaolo 18. мај 2019. 02:10\nAleksandar Ivković 20. мај 2019. 21:32\nАнониман 18. мај 2019. 10:27\nIgrana serija nije isto što i dokumentarac. Umetnička sloboda je dozvoljena i čak poželjna. Ko hoće precizne činjenice, može da istraži na netu ili da pronađe neki dokumentarac, nije toliko teško.\nZato nema potrebe da Vas brine to što igrana serija ne ispunjava Vaša očekivanja po pitanju baš svih činjenica. To je uobičajeno za igrane serije/filmove koji se baziraju na istinitim događajima.\nАнониман 20. мај 2019. 08:42\nZanimljiv tekst: Potrebno je da se zablude vezane za radijaciju ali i druge teme rasvetljavaju. Hvala Vm na tome.\nAleksandar Ivković 20. мај 2019. 21:33\nRadijacija je satanizovana, potrebno je znati istinu\nАнониман 20. мај 2019. 13:23\nZašto kod nas pričaju o raku od osiromašenog uranijuma ka nema raka od Černobila? Gde je istina?\nAleksandar Ivković 20. мај 2019. 21:34\nOd osiromašenog uranijuma niti ima niti može biti karcinoma\nAleksandar Ivković 20. мај 2019. 21:46\nVeć sam napisao da komentari koji ne služe ničemu neće biti objavljivani. Izvori za tekstove su navedeni u samim tekstovima. Ako vam smetaju, imate imena autora tih radova, neki su kandidati za Nobelovu nagradu, pa im pišite slobodno, kažite im da greše, oni kojima je to direktan posao sigurno znaju manje od google izmišljenih naučnika. Nisam hteo da odgovaram ni na očigledne gluposti tipa da MR zrači ili da je U238 došao iz fast breed reaktora (napisano da bi se stvorio utisak da OU dolazi iz reaktora).\nOsobe koje nemaju pojma o uranijumu a sebe veličaju kao naučnike ne nameravam ni da izlažem ismevanju\nVišnja 26. мај 2019. 12:31\nSta znaci "LNT" i na koji nacin produkuje te sumanute brojke?\nAleksandar Ivković 26. мај 2019. 15:50\nLNT znači linearni bez praga, pisao sam u ranijim tekstovima zašto je pogrešan.\nUkratko to znači da je svaka, čak i minimalna radijacija štetna i da efekti linearno rastu. To dalje znači da je samo pitanje vremena kada će svako od nas da dobije karcinom zbog radijacije. Po njemu postoji i kolektivna doza, što znači da ako neka populacija primi određenu dozu radijacije određeni procenat mora da dobije karcinom. Zato takve brojke i kod stručnjaka.\nPraksa je pokazala da je taj model potpuno pogrešan. Baš Černobil i Fukušima su pokazali da se karcinomi ne dobijaju prostim izlaganjem radijaciji. U zadnjih nekoliko godina to polje je odlično istraženo i od marta je krenula inicijativa da se LNT model proglasi netačnim. Trebaće verovatno par godina za to ali na kraju će biti tako.\nVišnja 26. мај 2019. 16:41\nCitala sam dosta tekstova sa Vaseg sajta ali mi je ovo nekako promaklo.


Danas je 8. mart, Dan Žena u nekadašnjim komunističkim državama | BEOGRAD BEZ ARHITEKTURE\nDanas je 8. mart, Dan Žena u nekadašnjim komunističkim državama\n8. March 2011. aktivista\tGLUPOST\tLeave a comment\nZAŠTO IDE OVA RUŽNA SLIKA UZ OVAJ NADAM SE NADAHNUTI TEKST? ZATO ŠTO POKAZUJE KOJE JE TO GLAVNO ZANIMANJE U KOJEM SU ŽENE U VELIKOM BROJU – KONZERVACIJA.\nOvaj praznik je neopravdano bačen u zasenak od ove žuto obojene komunističke vlasti jer im ne odgovara da se kaže da su to uveli pravi komunisti, oni crveni koji su se brinuli o čoveku, za razliku od njih koji uopšte ne brinu o nama već nas izbacuju na ulicu, ostavljaju bez posla a žene, to je tek najgora priča, ostavljaju bez zaposlenja samo li pomisle da rode neko detešce.\nSRAMOTNO JE VLADATI NA OVAKAV NAČIN gospon Tadiću!\nElem dakle da se vratimo ovom lepom prazniku koji je nekada u JUGOSLAVIJI, toj moćnoj državi, imao veliki značaj. Tad je svaka žena bez obzira na godine i profesiju i obrazovanje mogla očekivati da dobije poklon od nekog od više svojih muškaraca. UVEK JE BIO JEDAN MUŠKARAC U PORODICI KOJI BI SE SETIO NEKE SVOJE ŽENE! To je bio zaista jedan lep dan i uvek je bio pod pokroviteljstvom Predsednika Josipa Broza TITA. No danas imamo novog Titu koji nije ni nalik onom bonvivanu pre, koji uopšte ne brine o ženama ali se brine o pederima i svojim nevladinim organizacijama i babama koje su predsednice th antisrspskih čudovišta. DAkle taj gospon Tadić nikad nije ni jednom rečju ni na jednom emstu poželeo nešto lepo svim ženama Srbije. Ja znam i razlog, ON NE UME DA POŽELI NIŠTA LEPO NI NAMA MUŠKARCIMA AKAMOLI ŽENAMA. TOLIKO LJUDI NA BIROU, TOLIKO ŽENA BEZ POSLA, MLADE DEVOJE SE KURVAJU DA BI IMALE DŽEPARAC. JEDNA OPŠTA KATASTROFA.\nPitate se kakve bre ovo ima veze sa arhitekturom? NIKAKVE, ovaj današnji članak je tu da vas podseti koliko malo mislite o svjim ženskim pratiocima ili koliko puno mislite o njima, svejedno. Ovo je tu da se podsetimo jedne lepe tradicije jer je danas nemamo.\nBeogradistorija - historyprotest!tekstovi\n« A šta je na kraju? – Instalation in Sao Paolo, BRASIL\nVISEĆI VRTOVI BEOGRADA – Retardirani izgled kafane “Šešir moj” u Skadarliji »


Rektorka o doktoratu Malog: Procedura o plagijatu još u toku | N1 Srbija\nRektorka o doktoratu Malog: Procedura o plagijatu još u toku\n11.05.2019. |10.24 |\nRektorka Ivanka Popović izjavila je da samo Univerzitet u Beogradu može podneti žalbu na odluku Fakulteta organizacionih nauka o doktoratu Siniše Malog.\nPopović je za Danas rekla da procedura utvrđivanja plagijata još traje, kao i da će ukoliko odbor za profesionalnu etiku Univerziteta odluči isto kao i FON, Siniša Mali biti promovisan u doktora nauka.\nPovodom zaključka naučno nastavnog veća FON-a da je 6,97 odsto rada plagijat Popović kaže da ne postoji propis o limitu koliko neki rad može biti prepisan.\n"Limit ne može biti kvantitativno propisan jer su moguće vrlo različite interpretacije konteksta zašto je tekst prepisan. Na mentoru i komisiji koja analizira nalaz softvera za proveru originalnosti teksta je da utvrdi da li je razlog preuzimanja teksta opravdan ili ne", navela je.\nSiniša Mali doktorat plagijat\nHm, ima li nekoga ko smatra da taj "edbor za profesionalnu etiku" neće potvrditi da imamo još jednog malog doktora???? Etika je umrla u mukama, ne samo kod nas. A gospođa rektorka je pokazala da je potpuno u trendu pravdanja nečega što je nemoguće opravdati. Pokazala je gde smo i kakvi smo i koliko smo postali jadni, na žalost svojim primerom, ne navodom ili citatom iz literature.\nJa svoj Dr vise nigde ne pominjem. Sramota me. Razmotrite Vasu situaciju – vi ste redovni profesor , nema otkaza, penzija je sigurna, za SANU posle ovoga sumnjam da imate sansu. Sacuvajte to sto je ostalo…\nPostovana profesorka, Sada i bi i Vasa ostavka trebalo da bude normalna i jedina iole casna stvar. Imali ste priliku.


Nikonova škola fotografije - Domino magazin\nNikonova škola fotografije\nU kojim situacijama je brzina izuzetno važan element prilikom fotografisanja\nNina Berman je nagrađivani dokumentarni fotograf u večnoj potrazi za savršenim trenutkom koji bi zabeležila. U sklopu Nikon 1 projekta na temu “brzina”, Nina izlazi na ulice Menhetna u Njujorku – grada sa ionako bogatom istorijom uličnih fotografija – sa ciljem da prikaže brz tempo života u gradu i užurbanost radnika koji u dnevnom špicu izviru iz hodnika podzemne železnice i sa autobuskih stanica.\nNina tokom filma demonstrira koliko je za uličnog fotografa brzina presudna na mnogo različitih načina i kako joj brzina modela V2 omogućava da zabeleži uzbudljive i spontane trenutke. Brzina se u ovom filmu javlja u više oblika – bilo da je reč o brzini osobe koja užurbano prolazi, spretnosti neophodnoj da bi se napravio snimak, milionima radnika koji putuju na posao i kući ili saobraćaju u špicu. Nina demonstrira izuzetnu okretnost koja je neophodna da bi se napravio magičan snimak a da je, pri tom, ljudi praktično i ne primete.\nNina tokom filma govori o snimcima napravljenim prilikom fotografisanja i o tome šta ju je navelo da se posveti uličnoj fotografiji. Ona govori o tome kako su snimci njenog grada upravo zbog njegove nepredvidivosti tako impresivni, ali da je za to istovremeno potreban fotoaparat koji može da se nosi sa najrazličitijim vremenskim uslovima kao što su burni vetrovi, ledene kiše, mećava ili jarko sunce. Za Ninu je V2 taj fotoaparat. Ako tek planirate da počnete da se bavite uličnom fotografijom Nina će vam dati savet kako da krenete njenim stopama.\nPratite Džona Rajta, slavnog fotografa modnih događaja i poznatih ličnosti, na snimanju prvog filma za dizajnera Korija Nilsena, „Sve što je palo u zaborav“. U prelepom ambijentu kuće u Sajon parku u zapadnom Londonu, Džon Rajt oživljava svoju viziju usvajajući pripovedački aspekat umetnosti. Ovakvo okruženje zahteva veliku brzinu kako u izvršavanju, tako i u komunikaciji – sa malo prostora za grešku.\nNa snimanju modnog događaja manevarske sposobnosti fotografa su presudne. Bilo da se to odnosi na sposobnost brze promene fotoaparata, vizuelnog ilustrovanja snimka koji želite da napravite ili jednostavnebrze promene objektiva. Nikada nema dovoljno vremena da se zastane i razmišlja o ekspoziciji. U jednom trenutku Džon koristi Nikon 1 V2 da bi trenutno podelio svoju viziju sa timom, a u sledećem uzleće u helikopteru kako bi napravio spektakularne snimke iz vazduha koji će uvodnim scenama njegovog filma dodati dramski naboj.\nFilm „Sve što je palo u zaborav“ nastoji da izbegne standardne klišee modnih video zapisa, kombinujući lepotu i stil tipičnog fotografisanja sa dubljom pričom filma koju želi da predoči gledaocu. Dok govori o tranziciji od fotografije do snimanja filmova i alatki koje su mu potrebne, Džon objašnjava zbog čega je fotoaparat V2 integralni deo opreme za ovakvu vrstu snimanja.\nMotosportovi su strast mnogih ljudi – kada odgledate prvu trku, postaćete zaljubljenik u ovaj sport. U ovom filmu pratimo fotografa Danija van Jaarsvelda, fanatika za motosportove po sopstvenom priznanju, na delu na Total reliju u Durbanu u Južnoj Africi. Kada pogledate film videćete da je za Danija je brzina na prvom mestu, u svakom smislu te reči.\nDani demonstrira da svaki veliki fotograf posvećen trkama mora da bude sposoban da zabeleži strast, dramu i, pre svega, ritam trke koju snima kako bi ljudi zaista mogli da osete brzinu. Ne samo što se objekat koji snima kreće neverovatno velikom brzinom, nego ima samo jednu priliku da to i zabeleži, pa mu je potreban fotoaparat koji ga neće ostaviti na cedilu. Dok pratimo Danija na ovom projektu, vidimo da promene brzine automobila mogu da predstavljaju veliki izazov za fotografisanje. Budući da automobili usporavaju na krivinama i ponovo ubrzavaju na izlasku iz njih – ma koliko uzbudljivo i živopisno to bilo za gledanje – nije lako zabeležiti takve trenutke i napraviti kvalitetne snimke.\nMeđutim, to nije jedini način na koji brzina i manevarske sposobnosti utiču na Danijev rad. Mesta na kome se održavaju reliji trkačkih automobila mogu da budu negostoljubiva mesta – prašina, kiša, blato sa neutabanih staza za trku. Lako prenosivi model V2 omogućava Deniju da se kreće u često ekstremnim uslovima, da se provuče kroz veoma ograničene prostore i ne propusti ni delić trke.\nBilo da je reč o brzini zatvarača, bežičnom adapteru koji omogućava trenutno otpremanje ili jednostavno njegovoj prilagodljivosti, Dani nam predočava kako mu je fotoaparat V2 pomogao da postane bolji fotograf i maksimalno iskoristi svaku priliku koja mu se pruža.\nPrethodni članak Najveće kontroverze Nobelove nagrade\nSledeći članak Pileća džigerica u saftu\nfotografijenikonnikon 1nikon v2škola fotografije


Banjaja pobedio u Valensiji, Valentino Rosi se oprostio od MotoGP-a - Moto Berza\nFrančesko Banjaja je trijumfovao na finalu sezone u Valensiji, stigavši tako do svoje četvrte pobede u sezoni.\nIpak, sva pažnja je bila fokusirana na Valentina Rosija, koji je na stazi „Rikardo Tormo“ vozio poslednju trku u karijeri!\nSubotnji osvajač „pola“, Horhe Martin, je odlično krenuo, dok je Banjaja s druge pozicije pao na četvrtu. U drugom krugu, Martin i Miler su na kratko zamenili mesta, da bi uskoro Mir uspeo da prođe Australijanca i izbije na drugo mesto.\nValentino Rosi je u trećem krugu pao s devetog na deseto mesto. Pretekao ga je Žoan Zarko, koji je užasno počeo trku. I dok se Francuz „zaglavio“ iza Breda Bindera, Banjaja je uspeo da prođe Mira.\nUbrzo je Mir pao na četvrto mesto, dok je Rins bio sve bliži vrhu. Španac je bio izuzetno snažan u segmentu kočenja, a u petom krugu je uspeo da preotme drugo mesto Banjaji.\nMiler je nastavio da „pada“, jer ga je pretekao i novi šampion, Fabio Kvartararo. Rosi se držao s Binderom i Zarkon nekoliko krugova, da bi ga Enea Bastijanini pretekao za deseto mesto.\nLoša sezona Takakija Nakagamija se završila još jednim padom. Japanac je bio prvi vozač koji je u nedelju završio nastup.\nMartin je izgledao snažno na čelu, a Banjaja se polako približavao. Odličnim preticanjem Rinsa je izbio na drugo mesto. To nije bio kraj, jer je nakon nekoliko pokušaja, Italijan uspeo da stigne do silno željenog vođstva.\nBanjaja je potom odvezao najbrži krug trke, uvećavši svoje vođstvo na četiri desetinke. U međuvremenu je Miler sustigao Mira, koji se mučio da održi korak za Banjajom i Martinom.\nDevet krugova pre kraja, Miler se našao na trećoj poziciji nakon odličnog preticanja Mira.\nRosi je odlično vozio na oproštaju od premijerne klase, a šest krugova pre kraja bio je na desetom mestu. S druge strane, Danilo Petruči je bio na poslednjem mestu.\nBorba za pobedu se zahuhtavala jer je Miler počeo da se približava vodećem dvojcu. Pobednik na Heresu i Le Manu je sve više smanjivao zaostatak za Martinom.\nIpak, Martin je odlično odvezao pretposlednji krug i uspešno zadržao drugo mesto.\nKvartararo je pokušao da stigne do četvrtog mesta, ali se vozač Suzukija nije dao. U prvih deset su se još našli Zarko, Binder, Bastijanini, Aleš Espargaro i Rosi.\nOvo je bila poslednja trka za popularnog "Doktora", a okončao ju je na desetom mestu.\nNakon završetka trke, Doktor je odvezao počasni krug, uz ovacije 100.000 gledalaca na stazi u Valensiji. Tako se završila neverovatna karijera duga četvrt veka vozača koji je uspeo da osvoji ukupno devet titule u sve četiri klase, ostvarivši 115 pobeda i 235 podijuma.


Tag / KUD Srbija / Vesti online\nUtorak 21. 1. 2020.\nR. Patković - Vesti 0 komentara\nI kolo jača rodoljublje\nAnsambl Srbija iz Dortmunda je od prvog dana postojanja, od pre skoro 17 godina, bio u žiži interesovanja Srba u ovom gradu. U kolu Srbije zaigralo je više od 200 mladih.\nSrpske pesme peva i Karitasov hor\nIntegraciono kulturno udruženje Fokus, pod rukovodstvom Vesne Klinger, uz asistenciju Tijane Milenković, organizovalo je manifestaciju "Mi gradimo mostove prijateljstva", trodnevnu kulturološku...\nU kolo okupili 800 duša\nNa tradicionalnoj manifestaciji Svi u kolo, koja je nedavno, u organizaciji popularnog KUD-a Srbija iz Dortmunda, okupilo se više od 800 učesnika svrstanih u 21 postavu različitih uzrasta.\nMolitva mališana u Dortmundu\n"Vesti" predstavljaju: KUD "Srbija" - Dortmund, Nemačka